**Správa o priebehu projektu** „**Service- learning v Prešove**“.

**Doba realizácie : 01/2012 – 12/2012**

**Realizátor projektu : OZ Prešovské dobrovoľnícke centru**

**Finančný donor projektu : Nadácia Tatrabanky**

Kurz Service-learning bol kľúčovou aktivitou projektu. Bol dotovaný 36 vyučovacími hodinami. Z toho 10 vyučovacích hodín bolo určených na teoretickú prípravu študentov, 26 hodín bol určený na výkon dobrovoľníckej práce a 3 hodiny boli určené na spoločnú evalváciu kurzu.

Študenti pôsobili v organizáciách, ktoré si vybrali z ponuky a realizovali svoje aktivity skupinovo (išlo o trojčlenné a štvorčlenné skupiny študentov), čo posilnilo ich pozíciu a tvorivosť. Tomu však predchádzala teoretická príprava, zameraná na oboznámenie sa s koncepciou service-learning a jednotlivými úlohami.

V rámci projektu Service- learning v Prešove (ďalej len SL) boli vydané 3 brožúry: Manuál pre organizácie; Metodická príručka pre učiteľov; Manuál spracovaný študentmi Katedry sociálnej práce FF PU, ktorý poskytuje návod na efektívnu a úspešnú realizáciu „Trhu dobrovoľníckych príležitostí“ v Prešove. Všetky písomné výstupy tvoria prílohu projektu a sú zakomponované do *Metodickej príručky pre učiteľov.*

Ako ukázali zistené výsledky od študentov a prijímajúcich organizácií, projekt svoje ciele v plnej miere naplnil. Ukázalo sa, že koncepcia service-learning je naozaj prínosná pre všetky zúčastnené strany a v univerzitnom vzdelávaní môže byť efektívnou inováciou. Po ukončení projektu je jasné, že takáto koncepcia je široko využiteľná a dobre aplikovateľná.

Odborní riešitelia projektu:

* PhDr. Denisa Šoltésová, PhD., vedúca Katedry sociálnej práce - Inštitút edukológie a sociálnej práce na Filozofickej fakulte Prešovská univerzita v Prešove
* Doc. PaedDr. Tatiana Matulayová, PhD. – odstúpila z projektu v lete 2012
* Mgr. Michaela Lipčáková/Skyba
* Bc. Juliana Hajduková

Zariadenia v ktorých študenti realizovali svoje aktivity :

Uvedené zariadenia vstúpili do zmluvného vzťahu svojim podpisom štatutára organizácie, ktorý Dohodu o spolupráci pri realizácii kurzu SL podpísal, rovnako ako  konkrétny študent/študentka a Prešovská univerzita v Prešove. Zapojených bolo 9 študentiek a 1 študent študijného odboru sociálna práca, ktorí študujú v 2. ročníku magisterského a 3. ročníku bakalárskeho stupňa štúdia. Študentov, ktorí svoje aktivity realizovali v uvedených zariadeniach a ich rozsah činnosti uvádzame v skrátenej forme :

* Mesto Prešov Komunitné centrum – Nízkoprahové denné centrum pre deti a rodinu v lokalite K Starej tehelni – práca s deťmi vo forme tvorivých dielní so zameraním na ich neformálne vzdelávanie (ručné práce, výtvarné aktivity, spev a tanečné činnosti, rozvoj logického myslenia - hádanky, krížovky) a realizácia športového dňa pre vyplnenie voľného času detí (loptové a kolektívne hry, beh na krátke trate, hod loptou na cieľ...). Aktivity realizovali študentky: Katarína Pacigová, Veronika Takácsová, Simona Tomková;
* OZ Venuše – realizácia konferencie „Aktívny život s chorobou a v starobe“ (pomoc s výrobou propagačných materiálov a celkovým organizačným zabezpečením konferencie), realizácia akcie „Mikulášsky koláčik“ (predaj výrobkov z ergoterapie, ktoré vytvorili členky OZ Venuše a koláčov, pričom výťažok je určený na pomoc onkologickým pacientkam). Zapojené študentky a študent: Lucia Dilská, Vladimír Kloc, Andrea Ondovová, Žaneta Wittnerová.
* Časopis Cesta - propagácia mesačníka Cesta cez sociálnu sieť. Zapojené študentky: Katarína Pacigová, Veronika Takácsová, Simona Tomková;
* Sociálne centrum a Nízkoprahovné centrum – propagácia „Dňa otvorených dverí“ a nábor študentov a študentiek na Katedre sociálnej práce pre pomoc na uvedenom podujatí, propagácia poukazov na stravu pre osoby žijúce na ulici. Zapojené študentky: Katarína Pacigová, Veronika Takácsová, Simona Tomková;
* Zariadenie pre seniorov Náruč – realizácia tanečného krúžku pre obyvateľov a obyvateľky zariadenia spojeného s prednáškou o histórii tancov (oslovenými a zaangažovanými boli aj vedúci folklórneho súboru Torysa pán Hrušovský a pani Jana Valašeková), ergoterapia – naučenie obyvateliek novej formy dekoračnej práce s papierom. Zapojené študentky: Branislava Andraščíková, Dominika Hunyadiová, Mária Demčáková.

Spracovala: Bc. Juliana Hajduková,

predsedníčka PDC – OZ